Priekšlikums PADOMES LĒMUMS, ar kuru groza Padomē sanākušo Eiropas Savienības dalībvalstu valdību pārstāvju iekšējo nolīgumu par Eiropas Savienības palīdzības finansēšanu atbilstīgi daudzgadu finanšu shēmai laikposmam no 2014. gada līdz 2020. gadam saskaņā ar ĀKK un ES Partnerattiecību nolīgumu un par finansiālas palīdzības piešķiršanu aizjūras zemēm un teritorijām, kurām piemēro Līguma par Eiropas Savienības darbību ceturto daļu /* COM/2013/0596 final - 2013/0292 (NLE) */





PASKAIDROJUMA RAKSTS 2013. gada 26. jūnijā tika parakstīts Padomē sanākušo Eiropas Savienības dalībvalstu valdību pārstāvju iekšējais nolīgums par Eiropas Savienības palīdzības finansēšanu atbilstīgi daudzgadu finanšu shēmai laikposmam no 2014. gada līdz 2020. gadam saskaņā ar ĀKK un ES Partnerattiecību nolīgumu un par finansiālas palīdzības piešķiršanu aizjūras zemēm un teritorijām, kurām piemēro Līguma par Eiropas Savienības darbību ceturto daļu (turpmāk “Iekšējais nolīgums”). Horvātijas Republika 2013. gada 1. jūlijā pievienojās Eiropas Savienībai[1]. Saskaņā ar Kopīgo deklarāciju C, kas pievienota Aktam par Horvātijas Republikas pievienošanās nosacījumiem, Horvātijas Republika Eiropas attīstības fondam pievienosies, kad pēc tās pievienošanās Savienībai stāsies spēkā jaunā sadarbības daudzgadu finanšu shēma. Iekšējā nolīguma 1. panta 2. punkta a) apakšpunktā dalībvalstu iemaksās vienpadsmitajā Eiropas Attīstības fondā (turpmāk “EAF”) attiecībā uz Horvātiju ietverta tikai summas aplēse un iemaksu sadalījums. Iekšējā nolīguma 1. panta 7. punktā noteikts, ka tad, ja Savienībai pievienojas kāda valsts, summas un iemaksu sadalījumu groza ar Padomes vienprātīgu lēmumu pēc Komisijas priekšlikuma. Attiecībā uz dalībvalstu balsu svērumu EAF komitejā Iekšējā nolīguma 8. panta 2. punktā ir tikai Horvātijai piešķirto balsu aplēse. Iekšējā nolīguma 8. panta 4. punktā noteikts, ka tad, ja Savienībai pievienojas kāda valsts, balsu svērumu un kvalificēto balsu vairākumu groza ar Padomes vienprātīgu lēmumu. Pamatojoties uz iepriekš minēto, ar pievienoto Padomes lēmuma projektu apstiprina iemaksu un balsu aplēses Horvātijai. Tādēļ Komisija ierosina Padomei pieņemt pievienoto lēmumu. 2013/0292 (NLE) Priekšlikums PADOMES LĒMUMS, ar kuru groza Padomē sanākušo Eiropas Savienības dalībvalstu valdību pārstāvju iekšējo nolīgumu par Eiropas Savienības palīdzības finansēšanu atbilstīgi daudzgadu finanšu shēmai laikposmam no 2014. gada līdz 2020. gadam saskaņā ar ĀKK un ES Partnerattiecību nolīgumu un par finansiālas palīdzības piešķiršanu aizjūras zemēm un teritorijām, kurām piemēro Līguma par Eiropas Savienības darbību ceturto daļu EIROPAS SAVIENĪBAS PADOME, ņemot vērā Līgumu par Eiropas Savienību un Līgumu par Eiropas Savienības darbību, ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas noslēgts 2000. gada 23. jūnijā Kotonū[2], ņemot vērā Padomē sanākušo Eiropas Savienības dalībvalstu valdību pārstāvju iekšējo nolīgumu par Eiropas Savienības palīdzības finansēšanu atbilstīgi daudzgadu finanšu shēmai laikposmam no 2014. gada līdz 2020. gadam saskaņā ar ĀKK un ES Partnerattiecību nolīgumu un par finansiālas palīdzības piešķiršanu aizjūras zemēm un teritorijām, kurām piemēro Līguma par Eiropas Savienības darbību ceturto daļu[3] (turpmāk “Iekšējais nolīgums”) un jo īpaši tā 1. panta 7. punktu un 8. panta 4. punktu, ņemot vērā Aktu par Horvātijas Republikas pievienošanās nosacījumiem[4] un jo īpaši Kopīgo deklarāciju C par Eiropas Attīstības fondu, ņemot vērā, ka 2013. gada 1. jūlijā Horvātijas Republika pievienojās Eiropas Savienībai, ņemot vērā Komisijas priekšlikumu, tā kā: (1) Saskaņā ar Kopīgo deklarāciju C, kas pievienota Aktam par Horvātijas Republikas pievienošanās nosacījumiem, Horvātija Eiropas attīstības fondam pievienosies, kad pēc tās pievienošanās Savienībai stāsies spēkā jaunā sadarbības daudzgadu finanšu shēma. (2) Saskaņā ar Iekšējā nolīguma 1. panta 7. punktu tad, ja Savienībai pievienojas kāda valsts, 1. panta 2. punkta a) apakšpunktā minēto iemaksu sadalījumu, kas pašlaik attiecībā uz Horvātiju ir tikai summas aplēse, groza ar Padomes lēmumu. (3) Saskaņā ar Iekšējā nolīguma 8. panta 4. punktu tad, ja Savienībai pievienojas kāda valsts, 8. panta 2. punkta a) apakšpunktā minēto balsu svērumu, kas pašlaik attiecībā uz Horvātiju ir tikai balsu aplēse, un 8. panta 3. punktā minēto kvalificēto balsu vairākumu, groza ar Padomes lēmumu. (4) Iemaksas un balsu svērums būtu jāapstiprina, IR PIEŅĒMUSI ŠO LĒMUMU. 1. pants Ar šo tiek apstiprināts iemaksu sadalījums Horvātijai Iekšējā nolīguma 1. panta 2. punkta a) apakšpunktā noteiktajā 11. Eiropas Attīstības fondā, kā arī tās balsu skaits Iekšēja nolīguma 8. panta 2. punkta noteiktajā Eiropas Attīstības komitejā. 2. pants Ar šo Iekšējo nolīgumu groza šādi. 1. Iekšējā nolīguma 1. panta 2. punkta a) apakšpunktā iekavas un zvaigznīti aiz vārda “Horvātija” un zemsvītras piezīmi “(*) Summas aplēse.” svītro. 2. Iekšējā nolīguma 8. panta 2. punktā svītro šo: (a) iekavas un zvaigznīti aiz vārda “Horvātija” un iekavas tās pašas rindas otrajā slejā; (b) zemsvītras piezīmi “(*) Balsu aplēse.”; (c) rindu “Kopā ES 27”, “998”; (d) iekavas un zvaigznīti, un iekavas rindā “Kopā ES 28 (*)”, “(1 000)”. 3. Iekšējā nolīguma 8. panta 3. punktu aizstāj ar šādu: “EAF komiteja pieņem lēmumus ar kvalificētu balsu vairākumu, kas ir 721 balss no 1000 balsīm, “par” balsojot vismaz 15 dalībvalstīm. Bloķējošais mazākums ir 280 balsis.” 3. pants Šis lēmums stājas spēkā nākamajā dienā pēc tā pieņemšanas. Briselē, Padomes vārdā — priekšsēdētājs [1] Skatīt Līgumu starp Eiropas Savienības dalībvalstīm un Horvātijas Republiku par Horvātijas Republikas pievienošanās nosacījumiem un Aktu par Horvātijas Republikas pievienošanās nosacījumiem un pielāgojumiem Līgumā par Eiropas Savienību, Līgumā par Eiropas Savienības darbību un Eiropas Atomenerģijas kopienas dibināšanas līgumā, OV L 112, 24.4.2012. [2] OV L 317, 15.12.2000., 3. lpp. Nolīgums grozīts ar 2005. gada 25. jūnijā Luksemburgā parakstīto nolīgumu (OV L 287, 28.10.2005., 4. lpp.) un ar 2010. gada 22. jūnijā Vagadugu (Ouagadougou) parakstīto nolīgumu (OV L 287, 4.11.2010., 3. lpp.). [3] Ielikt atsauci uz OV. [4] Akts par Horvātijas Republikas pievienošanās nosacījumiem un pielāgojumiem Līgumā par Eiropas Savienību, Līgumā par Eiropas Savienības darbību un Eiropas Atomenerģijas kopienas dibināšanas līgumā, OV L 112, 24.4.2012.